එහි සභාපති අතුල වන්නිආරච්චි හිරු ප්‍රවෘත්ති අංශයට ප්‍රකාශ කළේ  පාරිභෝජනය ඉහළ යාම සහ ජල විදුලි උත්පාදනය පහත වැටීම හේතුවෙන් මෙවැනි විදුලි කප්පාදුවක් අවශ්‍ය වන බවයි.එවැනි විදුලි කප්පාදුවකින් තොරව කොළඹ - නුවර ඇතුලූ ප්‍රධාන නගරවල ජල සැපයුම් පවත්වාගැනීමද ගැටළුවක් විය හැකි බව විදුලිබල මණ්ඩලයේ ඉංජිනේරු සංගමයේ සභාපතිවරයා අවධාරණය කළා.මේ අතර සූර්ය කෝෂ ඇතුලූ ගෘහස්ථ විදුලි ජනනය දිරිමත් කිරීම සඳහා දීමනාවක් ගෙවීම සම්බන්ධයෙන්ද අවධානය යොමුවී ඇති බව විදුලිබල මණ්ඩලයේ සංවර්ධන අධ්‍යක්‍ෂ සුලක්ෂන ජයවර්ධන ප්‍රකාශ කළා.ගෘහස්ථ විදුලි පාරිභෝජනය අඩු කිරීමේ පියවරක් ලෙස පිරිමැසුම්දායක විදුලි පරිහරණය සඳහා බිල්පතට වට්ටමක් ලබාදීම සඳහාද විදුලිබල හා පුනර්ජනනීය බලශක්ති අමාත්‍යාංශය සැළසුම් කර තිබෙනවා.මාසික විදුලි පාරිභෝජනය සියයට 10 කින් අඩු කරන පාරිභෝගිකයන්ට අදාළ වට්ටම ලබාදීමටයි කටයුතු කෙරෙන්නේ.